— 82 — 



lertid Undersøgelsen til en Del af Kratskoven og til en Del af det 

 vestlige Stræde. Indenfor dette Areal er Arternes Udbredelse og 

 Udvikling bestemt i store Træk ; de smaa Arealer er lagt paa 5 for- 

 skellige Steder indenfor dette Parti. 



A. Vegetationens Udbredelse og Udvikling i det store Areal. 



Vegetationen er undersøgt ved Hjælp af Stikprøver, tagne med 

 Raunkiærs Valensapparat ^/lo m 2 ), og alle Stikprøverne ligger langs 

 rette Linier førte fra bestemte Udgangspunkter hen over Mosen 

 i nøjagtig bestemt Retning. Der er i alt lagt 20 Linier. For Linierne 

 1 — 16 incl. er der for hver Meter taget en Stikprøve i selve Linien 

 og 2 Stikprøver henholdsvis til højre og til venstre for denne, vin- 

 kelret i een Meters Afstand. Langs de 4 sidste Linier, som nærmest 

 er at betragte som en Art Hjælpelinier, er der kun taget eet Stik 

 pr. Meter langs selve Linien. 



En Undersøgelse af Liniernes Forløb, der tydeligt er angivet 

 paa Hovedkortet (Tavle 9), vil antagelig vække nogen Forundring. 

 Ved saadanne Undersøgelser som foreliggende vilde man rimelig- 

 vis have anset det for det rigtigste at anvende paa hinanden vin- 

 kelrette Systemer af parallele Linier med ens indbyrdes Afstand. 

 Saadanne Systemer vilde bevirke en regelmæssig Fordeling af Prø- 

 verne og kunde jo vel med ringe Fejl rekonstrueres. 



Anlæggelsen af saadanne Systemer vilde imidlertid have kræ- 

 vet ikke blot et større Antal Fikspunkter, og dermed større Ud- 

 gifter, men ogsaa et meget større Arbejde ved Bestemmelsen af 

 hver enkelt Linie, end det fandtes rigtigt at anvende paa denne 

 Sag. 



Det laa meget naturligere for Undersøgelsen saa vidt muligt 

 at benytte de allerede forhaandenværende Fikspunkter paa Mosen, 

 nemlig de ældre, ofte isolerede Træer. En Linie, der med Udgangs- 

 punkt fra et let kendeligt Sted eller markeret Punkt, gik over et 

 tydeligt markeret Træ paa Mosen, var let at indtegne paa Kortet 

 og eventuelt at genfinde ved senere Undersøgelse — det var ogsaa 

 let at konstruere saadanne Linier, hvad der har spillet en ikke 

 ringe Rolle til Lettelse af det ret besværlige og vidtløftige Arbejde 

 med Stikprøverne. Flere af Linierne er yderligere med Omhu lagt 

 saaledes, at visse Vegetationsgrænser derved nøjere kunde bestem- 

 mes. Ved denne Anlæggelse af Linier er nogle Omraader paa Mo- 

 sen blevne mindre godt undersøgte, medens andre er blevne endog 

 meget grundigt gennemforskede. 



Ogsaa dette er sket med Overlæg, idet nogle Omraader inden- 



